《华封仙榻》
宋代·林震

骑鹤仙翁去不还，空留禅榻隐重关。九天人在虚无里，三祝声重杳霭间。

月冷霓裳窥树色，岚深蜗篆集苔斑。坐临磐石耽清赏，耕凿何须更买山。

作者简介：兴化军莆田人，字时敷，号介翁。徽宗崇宁二年进士。累官左正言，权给事中，历知数州府，仕至秘书少监，以不附二蔡有声于时。长于集句，尝用诗三百八十家为《集句诗》。有《礼问》、《易传》、《易数》、《易问》及文集等。